**Ministru kabineta noteikumu projekta** **“Grozījums Ministru kabineta 2018. gada 2. oktobra noteikumos Nr. 619 “Zinātnisko institūciju darbības starptautiskā novērtējuma organizēšanas kārtība”” projekta sākotnējās ietekmes**

**novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: nodrošināt 2019. gada zinātnisko institūciju starptautiskā novērtējuma (turpmāk – novērtējums) īstenošanu 2020. gada ietvaros, ņemot vērā Covid-19 infekcijas izraisītos ceļošanas ierobežojumus un veselības riskus, nodrošinot iespēju novērtējumu veikt ne tikai klātienē, bet arī attālināti vai daļēji attālināti.  Risinājums: ārvalstu ekspertu grupas varēs veikt arī novērtējumu attālināti vai daļēji attālināti, pabeidzot novērtējumu 2020. gada ietvaros.  Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi pēc savas iniciatīvas Ministru kabineta noteikumu projektu “Grozījums Ministru kabineta 2018. gada 2. oktobra noteikumos Nr. 619 “Zinātnisko institūciju darbības starptautiskā novērtējuma organizēšanas kārtība”” (turpmāk – projekts) saskaņā ar Zinātniskās darbības likuma:   1. 41. panta trešo daļu, ka kārtību, kādā ministrija reizi sešos gados organizē zinātnisko institūciju darbības starptautisko novērtējumu, nosaka Ministru kabinets; 2. pārejas noteikumu 22. punktu, ka novērtējumu pirmo reizi organizē 2019. gadā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zinātniskās darbības likuma 41.pants nosaka, ka zinātnisko institūciju darbības starptautiskais novērtējums ir ārvalstu ekspertu sagatavots ziņojums, kas ietver ziņas par zinātniskās institūcijas:1) zinātniskās darbības kvalitāti; 2) zinātniskās darbības ietekmi uz attiecīgo zinātnes nozari; 3) zinātniskās darbības ekonomisko un sociālo ietekmi; 4) infrastruktūru un tās atbilstību zinātniskās institūcijas darbībai; 5) attīstības potenciālu. Ārvalstu ekspertu darbu organizē, veidojot koleģiālas zinātnes nozaru ekspertu grupas (turpmāk – ārvalstu ekspertu grupas).  Novērtējums ir zinātnisko institūciju darbības kvalitātes uzlabošana, starptautiskās konkurētspējas palielināšana, sekmīgāka iekļaušanās Eiropas pētniecības telpā un valsts konkurētspējas palielināšana, kā arī efektīvas un pierādījumos balstītas valsts zinātnes, tehnoloģiju attīstības un inovāciju politikas īstenošana.  Ar Ministru kabineta 2018. gada 2. oktobra sēdes protokollēmumu Nr. 45 23.§ ministrijai ir uzdots, ņemot vērā 2019. gadā veikto starptautisko novērtējumu, sešu mēnešu laikā no starptautiskā novērtējuma pabeigšanas dienas sagatavot un izglītības un zinātnes ministram iesniegt izskatīšanai Ministru kabinetā informatīvo ziņojumu par turpmāko publiskā finansējuma sasaisti ar starptautiskā novērtējuma rezultātiem, tajā skaitā, aprēķinot un piešķirot bāzes finansējumu zinātnisko institūciju reģistrā reģistrētajiem valsts zinātniskajiem institūtiem, valsts augstskolām, valsts augstskolu zinātniskajiem institūtiem, tai skaitā valsts dibināto universitāšu zinātniskajiem institūtiem – atvasinātām publiskām personām, tostarp ievērojot, ka starptautiskais novērtējums ir veikts valsts augstskolu vērtējamām vienībām.  Pamatojoties uz Ministru kabineta 2018. gada 2. oktobra noteikumos Nr. 619 “Zinātnisko institūciju darbības starptautiskā novērtējuma organizēšanas kārtība” (turpmāk – MK noteikumi) 9.4.apakšpunktu, zinātnisko ekspertu grupas uzdevumos ir arī klātienes vizītes zinātniskajā institūcijā veikšana, kas ietver intervijas ar zinātniskās institūcijas darbiniekiem un pētniecības infrastruktūras apskati. Vizīšu laikā zinātniskā institūcija var papildus organizēt ekspertu grupas intervijas ar nozares ministriju, kuras padotībā ir zinātniskā institūcija, un saistīto industriju pārstāvjiem, ņemot vērā zinātniskās institūcijas darbības specifiku.  Ievērojot MK noteikumu 6.punktu, novērtējuma darbu organizē, izveidojot ārvalstu ekspertu grupas šādās zinātnes nozarēs, ievērojot normatīvo regulējumu par Latvijas zinātnes nozarēm un apakšnozarēm: inženierzinātņu un tehnoloģiju zinātņu nozarēs; medicīnas un veselības zinātņu nozarēs; lauksaimniecības, meža un veterināro zinātņu nozarēs; sociālo zinātņu nozarēs; humanitāro un mākslas zinātņu nozarēs.  Atklātā konkursa rezultātā 2019. gada 4. oktobrī starp ministriju un *Technopolis Group Eesti OÜ* (turpmāk – Izpildītājs) tika noslēgts līgums Nr. 2-6.1e/19/90 “Zinātnisko institūciju darbības starptautiskā novērtējuma organizēšana”[[1]](#footnote-2) (turpmāk – līgums), kas paredz saskaņā ar MK noteikumiem nodrošināt 2019. gadā Latvijas zinātnisko institūciju darbības starptautiskā novērtējuma īstenošanu, tajā skaitā novērtējuma metodoloģijas izstrādi, ārvalstu ekspertu piesaisti un novērtējuma darba organizāciju, kā arī ārvalstu ekspertu ziņojuma par zinātnisko institūciju novērtējumu sagatavošanu.  Novērtējuma ietvaros tiek vērtētas 38 zinātniskās institūcijas, kopsummā 64 vērtējamās vienības, no tām 8 vērtējamās vienības ir medicīnas un veselības zinātņu nozarē. Novērtējuma ietvaros 2020. gada marta sākumā ir notikušas ārvalstu ekspertu grupu klātienes vizītes darbam ar zinātniskajām institūcijām, kuras darbojas medicīnas un veselības zinātņu nozarēs. Savukārt, dēļ Covid-19 infekcijas izraisītās ārkārtas situācijas Latvijā un daudzās citās Eiropas valstīs, tika atceltas ārvalstu ekspertu grupu klātienes vizītes pārējās piecās zinātņu nozaru grupās, kurās ir vērtējamas zinātniskās institūcijas, kas kopumā veido 56 vērtējamās vienības. Lai īstenotu klātienes vizītes līgumā paredzētajos termiņos, kā arī neradītu papildu risku Covid-19 infekcijas izplatībai organizējot ārvalstu ekspertu grupas locekļu klātienes tikšanās zinātniskajās institūcijās, ir nepieciešams paredzēt iespēju īstenot klātienes vizītes attālināti vai daļēji attālināti, jo situācija ar Covid-19 infekcijas ierobežošanu un ar to saslimušo skaitu Eiropas valstīs (no kurām pamatā ir Izpildītāja atlasītie ārvalstu eksperti) ir ļoti mainīga un nav iespējams garantēt klātienes vizītes saskaņā ar MK noteikumos definētajiem kritērijiem novērtējumam paredzētajos termiņos.  Projekts paredz papildināt MK noteikumu ar jaunu 9.4.1 punktu, kurā ir noteikts, ka novērtējuma īstenošanai 2020. gada ietvaros, ievērojot Covid-19 izplatības izraisīto ceļošanas ierobežojumus un veselības risku dēļ, šo noteikumu 9.4. apakšpunktā minētās klātienes vizītes var īstenot attālināti vai daļēji attālināti, izmantojot tiešsaistes videokonferenci (attēla un skaņas pārraide reālajā laikā), ja visi vai kāds no ekspertu grupas locekļiem nevar piedalīties klātienē.  Pēc projekta spēkā stāšanās, ministrija varēs veikt attiecīgus grozījumus līgumā ar Izpildītāju, lai nodrošinātu novērtējuma organizāciju un pabeigšanu 2020. gadā atbilstoši MK noteikumos noteiktajai procedūrai. |
|  | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Ministru kabineta protokollēmuma projekta 2.punkts paredz uzdevumu, ka Izglītības un zinātnes ministrija nodrošina, ka 2019. gada zinātnisko institūciju darbības starptautiskā novērtējuma ietvaros ārvalstu eksperti klātienes vizīti, tostarp arī attālinātā vai daļēji attālinātā veidā, zinātniskajās institūcijās, kuru zinātniskā darbība ir saistīta ar lauka izmēģinājumiem, veic 2020.gada oktobrī.  Minētais ir saistīts ar Ministru kabineta 2018.gada 2.oktobra (prot.Nr.45 23.§) protokollēmuma “Noteikumu projekts "Zinātnisko institūciju darbības starptautiskā novērtējuma organizēšanas kārtība”” 2.punktu, ka Izglītības un zinātnes ministrijai nodrošināt, ka 2019.gada zinātnisko institūciju darbības starptautiskā novērtējuma (turpmāk – starptautiskais novērtējums) ietvaros ārvalstu eksperti klātienes vizīti zinātniskajās institūcijās, kuru zinātniskā darbība ir saistīta ar lauka izmēģinājumiem, veic periodā no maija beigām līdz jūlija beigām.  Ir panākta vienošanās gan ar ārvalstu ekspertiem, gan ar attiecīgajām zinātniskajām institūcijām par vizīšu veikšanu š.g. oktobrī. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | Projekta tiesiskais regulējums ietekmē Zinātnisko institūciju reģistrā reģistrētās zinātniskās institūcijas, tajā skaitā augstskolas.  Projekta tiesiskais regulējums ietekmē zinātniekus, zinātniskajā darbā iesaistītās personas, akadēmisko personālu, tautsaimniecības nozaru organizācijas, nozaru ministrijas, kuru pārraudzībā ir zinātniskie institūti un augstskolas. |
| 2. | Tiesiskā regulējuma ietekme uz tautsaimniecību un administratīvo slogu | Projektam ir pozitīva ietekme uz Latvijas tautsaimniecību, jo novērtējuma rezultātā iegūtais vērtējums sniegs objektīvu un kvalitatīvu analīzi, vienlaikus nodrošinot uz pierādījumiem balstītu lēmumu pieņemšanu plānojot efektīvu ierobežotā zinātnes finansējuma pārdali zinātniskajām institūcijām ar augstāko vērtējumu, tādējādi, veicinot zinātnes izcilību un mazinot resursu sadrumstalotību. Fokusējot zinātnes finansējumu tikai uz labākajām zinātniskajām institūcijām, novērtējuma rezultātā tiks nodrošināts, ka valsts finansējums ir mērķtiecīgi ieguldīts tieši spēcīgākajās zinātniskajās institūcijās ar lielāko ekonomisko un sociālo atdeves potenciālu, kā arī atbilstību kopējiem valsts tautsaimniecības attīstības politikas mērķiem un prioritātēm. |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupām, ko veido fiziskas personas (zinātnieki, zinātniskajā darbā iesaistītās personas, akadēmiskais personāls), nepārsniedz 200 *euro*, bet juridiskajām personām (zinātniskājām institūcijām, augstskolām, tautsaimniecības nozaru organizācijām, un nozaru ministrijām, kuru pārraudzībā ir zinātniskie institūti) – 2000 *euro*. |
| 4. | Atbilstības izmaksu monetārs novērtējums | Projekts neparedz atbilstības izmaksas. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020. gads | | Turpmākie trīs gadi (*euro*) | | | | | |
| 2021. gads | | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | | 5 | 6 | 7 | 8 |
| 1. Budžeta ieņēmumi | 150 244 | 0 | 0 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 150 244 | 0 | 0 | | 0 | 0 | 0 | 0 |
| 1.2. valsts speciālais budžets | 0 | 0 | 0 | | 0 | 0 | 0 | 0 |
| 1.3. pašvaldību budžets | 0 | 0 | 0 | | 0 | 0 | 0 | 0 |
| 2. Budžeta izdevumi | 150 244 | 0 | 0 | | 0 | 0 | 0 | 0 |
| 2.1. valsts pamatbudžets | 150 244 | 0 | 0 | | 0 | 0 | 0 | 0 |
| 2.2. valsts speciālais budžets | 0 | 0 | 0 | | 0 | 0 | 0 | 0 |
| 2.3. pašvaldību budžets | 0 | 0 | 0 | | 0 | 0 | 0 | 0 |
| 3. Finansiālā ietekme | 0 | 0 | 0 | | 0 | 0 | 0 | 0 |
| 3.1. valsts pamatbudžets | 0 | 0 | 0 | | 0 | 0 | 0 | 0 |
| 3.2. speciālais budžets | 0 | 0 | 0 | | 0 | 0 | 0 | 0 |
| 3.3. pašvaldību budžets | 0 | 0 | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | | 0 | 0 | 0 | 0 |
| 5. Precizēta finansiālā ietekme | X | 0 | 0 | | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums prioritāram pasākumam Zinātnisko institūciju darbības starptautiskais novērtējums 2020.gadam paredzēts ministrijas budžeta apakšprogrammā 05.02.00 “Zinātnes bāzes finansējums” 150 244 euro apmērā. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. | | | | | | | |
| 8. Cita informācija | Nav. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir pieejams sabiedrības izskatīšanai un komunikācijai ministrijas mājas lapā: <https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/4230-grozijums-ministru-kabineta-2018-gada-2-oktobra-noteikumos-nr-619> . |
| 2. | Sabiedrības līdzdalība projekta izstrādē | Netika iekļauta, jo projekts paredz grozījumu, lai nodrošinātu novērtējuma pabeigšanu, ņemot vērā mainīgo situāciju Eiropas valstīs saistībā ar Covid-19 izplatības izraisītajiem ceļošanas ierobežojumiem un veselības riskiem. |
| 3. | Sabiedrības līdzdalības rezultāti | Par projektu nav saņemti iebildumi vai priekšlikumi no sabiedrības pārstāvjiem. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, zinātniskās institūcijas, augstskolas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru. Saistībā ar projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāre L. Lejiņa

Dreimane, 670477970

[lana.dreimane@izm.gov.lv](mailto:lana.dreimane@izm.gov.lv)

Depkovska, 67047772

anita.depkovska@izm.gov.lv

1. Skatīt: https://www.eis.gov.lv/EKEIS/Supplier/Procurement/23992 [↑](#footnote-ref-2)